Tavallinen kuluttaja edesauttaa rahanpesun ja terrorismin rahoittamisen estämistä parhaiten vastaamalla asianmukaisesti finanssialan toimijoiden ja viranomaisten asiakkaan tuntemiseen liittyviin kysymyksiin. Toimijoilla on lakisääteinen velvollisuus esittää kysymyksiä asiakkaalle, joten kysymykset eivät suoraan tarkoita, että asiakasta epäiltäisiin osallisuudesta rahanpesuun tai terrorismin rahoittamiseen.
Kuluttajan on tärkeää olla aina yhteydessä omaan palveluntarjoajaansa ja tarvittaessa poliisiin matalalla kynnyksellä, jos hän epäilee huijausta tai muuta finanssipalveluihin kohdistuvaa epäilyttävää toimintaa.